ઉદગમસ્થાન અને ફેલાવો : મેથીનું ઉદગમસ્થાન દક્ષિણ યુરોપ, ભૂમધ્ય સમુદ્રના કિનારાનો વિસ્તાર અને દક્ષિણ એશિયા છે. ભારત પણ મેથીનું મૂળવતન ધરાવે છે. કાશ્મીર પંજાબ અને ગંગાના ઉચ્ચ પ્રદેશોમાં જંગલી મેથી થાય છે. વાણિજયક દ્રષ્ટિએ મેથી ખૂબ અગત્યનો પાક છે. કારણ કે શિયાળા દરમ્યાન દેશના તમામ ભાગોમાં બીજ, લીલી મેથી અને તાજા પાંદડાના હેતુસર વવાય છે. તે ખૂબ ઝડપથી ઉગતો પાક હોવાથી ર થી ૩ લીલી ભાજીની કાપણી લઈ શકાય છે. ટ્રીગોનેલા વર્ગમાં બે જાતિઓ જેવી કે ફોઈનમ ગ્રેકમ (સામાન્ય મેથી) અને કોર્નીકયુલેટા (કાસુરી મેથી) આવેલી છે. સામાન્ય મેથી દેશોના તમામ ભાગોમાં વવાય છે. જયારે કાસુરી મેથી ઉત્તરના ઠંઠા દેશમાં વવાય છે.